**VÄIKEHANKE ALUSDOKUMENT**

Alla lihthanke piirmäära jääv hange „Külaliste toitlustamine Saue valla õpetajate päeva üritusel Tallinna Muusika- ja Balletikoolis“

Väikehange kuulutatakse välja külaliste toitlustamisele Saue valla õpetajate päeva üritusel Tallinna Muusika- ja Balletikoolis.

Saue Kultuuri ja Huvikeskus valmistab Saue valla õpetajate päeva pidulikku vastuvõttu, mis toimub 8. oktoobril 2023 kell 16.00- 20.00 MUBAs (Tallinna Muusika ja Balletikool, Pärnu mnt 59, Tallinn).

**Toitlustamine Saue valla õpetajate päeva üritusel MUBAs**

**Hanke objekti kirjeldus:**

Hankija soovib tellida toitlustuse Saue valla õpetajate päeva üritusel osalevate külaliste toitlustamiseks.

* Eeldatav külaliste arv 350.
* Külaliste saabumine ja tervitusjook/ soolased suupisted kell 16.00-17.00
* Dessert, kohv/tee kell 19.00-20.00

**Toitlustuse sisu:**

* Tervitusjook (vahuvein – alkoholiga ja alkoholivaba), kogus mitte vähem kui 1 pokaal külastaja kohta.
* Külmad soolased supisted, kogus inimese kohta mitte vähem kui 200 grammi
* Dessert, kogus inimese kohta mitte vähem kui 120 grammi
* Kohv/tee
* Maitsevesi

**Inventar**

* Buffeelauad ja lauakatted
* Serveerimiseks vajalik inventar (lauanõud, klaasid, pokaalid)

**Teenuse sisu**

* Inventari üürimine, tarnimine ja paigutamine ehk vastuvõturuumi sisustamine toitlustusteenuse osutamisega seotud ulatuses ning peojärgne äraviimine.
* Toidu ja jookide serveerimine.
* Peoteenindusteenuse osutamine (toidu ja nõude paigutamine ja jooksev koristamine jms).

**Pakkumuse koostamise juhis toitlustusele:**

Hankija palub esitada pakkumuse koosseisus:

* Külmade suupistete kirjeldus, toidu kogus (grammides) ja maksumus inimese kohta.
* Desserdi kirjeldus, toidu kogus (grammides) ja maksumus inimese kohta.
* Jookide kirjeldus, kogus (tass/pokaal/klaas) ja maksumus inimese kohta.
* Inventari ülevaade.
* Teeninduse (sh ettevalmistus, teenindus, koristus) ajakava ning maksumus, sh inimeste arv, töötundide arv, tunnihind ja maksumus kokku.
* Transpordi maksumus.
* Hinnas sisalduvad teenused.
* Kinnitus, et pakkujal ei esine kõrvaldamise aluseid.
* Varasema sarnase mahuga ürituse toitlustamise kogemuse kirjeldus.
* Kinnitus, et esitatud pakkumus on jõus vähemalt 30 kalendripäeva.

**Nõuded pakkujale:**

* Pakkujal ei tohi esineda Lisas 1 toodud riigihangete seaduse § 95 lõikes 1 ega lõikes 4 sätestatud kõrvaldamise aluseid.
* Pakkujal peab olema varasem sarnase mahuga ürituse toitlustamise ja peoteenindamise kogemus.

**Pakkumuste hindamise kriteeriumid:**

* Madalaim hind ehk kogu teenuse madalam kogumaksumus.
* Naturaalse tooraine kasutamine (kvaliteedikriteerium) ehk eelistatud on menüü, kus toidus on kasutatud rohkem naturaalseid tooraineid (nt margariini asemel naturaalne või, hüdrogeenitud taimerasvast kreemi asemel naturaalne vahukoor jmt).
* Menüü mitmekesisus (kvaliteedikriteerium) ja toidu kogus.

Hankija hindab pakkumust majandusliku soodsuse, mitte ainult madala hinna alusel. See tähendab, et hankija võib eelistada ja edukaks tunnistada pakkumuse, mis on paremini täitnud eeltoodud kvaliteedikriteeriumid, kuigi on hinnalt mitte olulisel määral kallim.

**Pakkumuse esitamise viis ja tähtaeg**:

Pakkumus esitada e-posti aadressile info@sauevald.ee hiljemalt 18. september 2023 kell 10.00 (k.a).

Lisainfo: Dmitri Harchenko, Saue Kultuuri- ja Huvikeskuse kultuurijuht, e-post: dmitri.harchenko@sauekultuur.ee, telefon +372 53638621

**Küsimused pakkujatele ja läbirääkimised:**

Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.

Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.

*\*Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).*

**Hankemenetluse tulemustest teavitamine:** hankija teavitab hankemenetluse tulemustest kõiki pakkumuse esitanud pakkujaid e-kirja teel.

**Hankelepingu sõlmimine ja tingimused:**

Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.

Lisad:

Lisa 1 – Kõrvaldamise aluste kirjeldus

Lisa 2 – Hankelepingu projekt

Lisa 1

**Kõrvaldamise alused**

Hankija kõrvaldab hankemenetlusest pakkuja, kellel esinevad järgmised RHS § 95 lõikes 1 esinevad kõrvaldamise alused:

1) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise eest;

 2) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud riigis ilma seadusliku aluseta viibivale välismaalasele töötamise võimaldamise või välismaalase Eestis töötamise tingimuste rikkumise võimaldamise, sealhulgas seaduses sätestatud töötasu määrast väiksema töötasu maksmise eest;

3) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud laste tööjõu ebaseadusliku kasutamise või inimkaubandusega seotud teo eest;

 4) kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt.

Hankijal on õigus kõrvaldada hankemenetlusest pakkuja, kellel esinevad järgmised RHS § 95 lõikes 4 sätestatud kõrvaldamise alused:

3) kes on pankrotis või likvideerimisel, kelle suhtes on algatatud pankroti- või likvideerimismenetlus, kelle äritegevus on peatatud või kes on muus sellesarnases olukorras tema asukohamaa õigusaktide kohaselt;

8) kes on oluliselt või pidevalt rikkunud eelnevalt sõlmitud hankelepingut või hankelepinguid nii, et rikkumise tulemusena on lepingust taganetud või leping üles öeldud, hinda alandatud, hüvitatud kahju või makstud leppetrahvi;

 9) kes on esitanud valeandmeid käesolevas paragrahvis sätestatud hankija kehtestatud kvalifitseerimise tingimustele vastavuse kohta või jätnud need andmed või hankija nõutud täiendavad dokumendid esitamata;

11) keda või kelle haldus-, juhtimis- või järelevalveorgani liiget või muud seaduslikku esindajat on karistatud maksualaste süütegude eest.

Lisa 2

TOITLUSTUS- ja PEOTEENINDUSTEENUSE LEPING

*Lepingu sõlmimise kuupäev digitaalallkirjas.*

**Saue Vallavalitsus** (edaspidi *tellija*), mida esindab Saue valla põhimääruse alusel vallavanem Andres Laisk, ja

**XXX** (edaspidi *täitja*), mida esindab …. alusel ……,

edaspidi pool või koos pooled, sõlmisid käesoleva toitlustus- ja peoteenindusteenuse lepingu (edaspidi *leping*) alljärgnevas:

1. **ÜLDSÄTTED**
	1. Leping on sõlmitud alla lihthanke piirmäära jääva väikehanke menetluse tulemusena.
	2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest lepingu objekti reguleerivatest õigusaktidest, eeskirjadest ja standarditest.
	3. Täitja suhtleb tellija esindajatega eesti keeles. Kõik lepinguga seotud dokumendid vormistatakse eesti keeles.
	4. Kõik lepingu tõlgendamisest või täitmisest tulenevad vaidlused püütakse lahendada lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
	5. Käesolev lepingu dokument ei ole konfidentsiaalne ning kuulub avalikustamisele avaliku teabe seaduse alusel (teave on loodud avalikke ülesandeid täites).
	6. Leping on koostatud elektrooniliselt ja allkirjastatud digitaalselt. Lepingu igale poolele jääb kõigi poolte digitaalse allkirjaga lepingu fail.
	7. Lepingul on sõlmimise hetkel on lepingul järgmised lisad:
		1. Lisa 1 – Väikehanke alusdokument;
		2. Lisa 2 – Täitja pakkumus.
2. **LEPINGU OBJEKT**
	1. Lepingu objektiks on täitja poolt toitlustus- ja peoteenindusteenuse osutamine 8. oktoobril 2023 tellija korraldataval Saue valla õpetajate päeva üritusel (edaspidi *üritus*) MUBAs (Tallinna Muusika- ja Balletikoolis) aadressil Pärnu mnt 59, Tallinn, Harjumaa vastavalt lisale 1, lisale 2 ning lepingus toodud tingimusele (edaspidi *töö*).
	2. Töö tegemise tulemusel kohustub täitja:
		1. valmistama, müüma ning tarnima ürituse toimumise kohta lisas 2 nimetatud toidu ja joogi;
		2. üürima tellija ürituse tarbeks mööbli, inventari, kasutatavad nõud ja toidu serveerimise vahendid vastavalt lisale 1 ja 2;
		3. osutama tellija ürituse läbiviimisel peoteenindusteenust vastavalt lisale 1 ja 2, sh toidu ja nõude paigutamine ja koristamine jms;
	3. Töö eesmärk on tagada sujuv peoteenindus kogu ürituse vältel. Täitja kohustub tegema töö arvestusega, et üritus algab külaliste saabumisega kell 16.00 ja lõppeb kell 20.00.
	4. Töövõtja on kohustatud kooskõlastama toitlustuse serveerimisala visuaalse kujunduse eelnevalt tellijaga.
	5. Tööna käsitletakse ka neid lepingus otseselt nimetamata töid ja toiminguid, mis on vajalikud lepingus ettenähtud tulemuse saavutamiseks.
3. **TASU ja ARVELDAMINE**
	1. Tasu valmis töö eest on kokku XXX eurot, millele lisandub käibemaks kehtivas määras. Tasu sisaldab kõiki töö tegemisega seotud kulusid.
	2. Tellija ei tee ettemaksu. Täitjal tekib õigus nõuda ning tellijal kohustus maksta tasu pärast töö nõuetekohast tegemist.
	3. Tasu nõudmiseks esitab täitja tellijale arve, mille tellija kohustub tasuma arvel näidatud tähtaja jooksul, mis ei tohi olla lühem kui 14 kalendripäeva arve esitamisest.
	4. Arve tuleb esitada masinloetava e-arvena.
4. **TÄITJA ÕIGUSED JA KOHUSTUSED**
	1. Täitjal on õigus:
		1. saada nõuetekohaselt tehtud töö eest kokkulepitud tasu;
		2. saada tellijalt töö tegemiseks vajalikku informatsiooni ja juhiseid;
	2. Täitja on kohustatud:
		1. tegema töö lepinguga määratud mahus ja ulatuses lepingu nõuete kohaselt ning parimal võimalikul viisil, lähtudes tellija juhistest, töö eesmärkidest ja oma erialastest teadmistest;
		2. tegema töö järgides kehtivate õigusaktidega sätestatud nõudeid;
		3. teavitama tellijat töö tegemist oluliselt mõjutavatest või takistavatest asjaoludest võimalikult aegsasti või viivitamatult nende ilmemisel. Pakkuma omalt poolt lahendusi võimalike takistuste likvideerimiseks või nende mõjude leevendamiseks;
		4. tegema tellijaga igakülgset koostööd tellija huvist ja eesmärkidest lähtuvalt.
5. **TELLIJA ÕIGUSED JA KOHUSTUSED**
	1. Tellijal on õigus:
		1. nõuda lepingus sätestatud tähtaegadest ja nõuetest kinnipidamist;
		2. igal ajal teha järelpärimisi ja saada mõistliku aja jooksul täitjalt informatsiooni töö tegemise käigu kohta;
		3. anda täitjale vajadusel juhiseid paremaks töö tulemuse saavutamiseks.
	2. Tellija on kohustatud:
		1. tasuma täitjale tehtud töö eest vastavalt lepingule;
		2. tagama täitjale õigeaegselt juurdepääsu töö tegemiseks vajalikele tellija ruumidele ning andma täitjale töö tegemiseks vajalikku teavet ja juhiseid;
		3. teavitama täitjat teenuse osutamist oluliselt mõjutavatest asjaoludest võimalikult aegsasti või viivitamatult nende ilmemisel. Pakkuma omalt poolt lahendusi võimalike takistuste likvideerimiseks või nende mõjude leevendamiseks;
		4. tegema täitjaga igakülgset koostööd lepinguga seatud eesmärkidest lähtuvalt.
6. **VASTUTUS LEPINGU RIKKUMISE EEST**
	1. Pooled kannavad vastutust lepingu täitmise eest ning on kohustatud hüvitama teisele poolele lepingu rikkumisega (lepingu täitmata jätmine või mittenõuetekohane täitmine) tekitatud kahju. Pooled ei vastuta lepingu rikkumise eest, mis leidis aset vääramatu jõu tagajärjel.
	2. Täitja vastutab töö vastavuse eest lepingu tingimustele. Töös puuduste ilmnemisel on täitja kohustatud tellija nõudmisel töö parandama või asendama uuega tellija poolt määratud mõistliku tähtaja jooksul. Kui täitja ei paranda tööd tellija poolt määratud tähtajaks või seda ei ole võimalik enam parandada, siis võib tellija vähendada täitjale maksmisele kuuluvat tasu saamata jäänud teenuse/tegemata jäänud töö osas. Tasu vähendamise nõude võib tellija esitada kuni 10 kalendripäeva jooksul pärast täitja poolt arve esitamist. Tellija kohustub tähtaegselt tasuma arve osa, mille osas ei ole vaidlust.
	3. Kui üks pool rikub oma lepingust tulenevaid kohustusi, siis on teisel poolel õigus kasutada tema suhtes võlaõigusseadusest tulenevaid õiguskaitsevahendeid.
7. **LEPINGU JÕUSTUMINE, KEHTIVUS ja MUUTMINE**
	1. Leping loetakse sõlmituks selle allkirjastamisel mõlema poole poolt (lepingu sõlmimise päev on viimase allkirja andmise päev) ja on kehtiv kuni kohustuste täitmiseni poolte poolt.
	2. Lepingut võib muuta poolte kokkuleppel. Kõik lepingu muudatused ja täiendused vormistatakse lepingu lisana ja need jõustuvad pärast nende allakirjutamist poolte poolt või nende poolt kirjalikult määratud tähtajal.
	3. Leping lõpeb lepingu kehtivusaja möödumisel või lepingu ennetähtaegsel ülesütlemisel.
	4. Lepingu võib ennetähtaegselt lõpetada poolte kokkuleppel.
	5. Pooltel on õigus leping ühepoolselt ennetähtaegselt kirjaliku avaldusega üles öelda, kui selleks on mõjuv põhjus, teatades sellest ette mõistliku aja. Mõjuva põhjusega on tegemist, kui kõiki asjaolusid arvesse võttes ja mõlema poole huvisid kaaludes ei või oodata, et pool jätkaks lepingu täitmist kuni lepingu tähtaja saabumiseni.
8. **TEATED ja KONTAKISIKUD**
	1. Lepinguga seotud teated peavad olema esitatud kirjalikus või sellega võrdsustatud elektroonilises vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
	2. Informatsioonilist teadet võib edastada vabas vormis telefoni või e-posti teel lepingus nimetatud kontaktisikule.
	3. Kirjalikud teated edastatakse teisele poolele tema lepingus märgitud ametlikule e-postiaadressile digitaalselt allkirjastatuna või posti teel tähitud kirjaga või antakse üle allkirja vastu. Ühe poole teade teisele poolele loetakse kättesaaduks, kui teade on saadetud lepingus näidatud ametlikule e-posti aadressile või postiaadressile ning sellest on möödunud kaks tööpäeva, v.a juhul, kui teine pool on teate kättesaamist e-posti teel varasemalt kinnitanud või kättesaamist allkirjaga kinnitanud.
	4. Täitja kontaktisik on XXX, tel XXX, e-post XXX.
	5. Tellija kontaktisik on XXX, tel XXX, e-post XXX.
9. **POOLTE ANDMED JA ALLKIRJAD**

|  |  |
| --- | --- |
| Tellija: | Täitja: |
| Saue Vallavalitsus  | … |
| 77000430 | … |
| Tule 7, Saue linn | ..  |
| Saue vald, Harju maakond 76401 | .. |
| info@sauevald.ee | …… |
|  |  |
| (allkirjastatud digitaalselt) | (allkirjastatud digitaalselt)  |
| Andres Laisk | … |
| vallavanem | … |